

### REPUBLIKA E SHQIPËRISË

**KOMISIONI QENDROR I ZGJEDHJEVE**

**V E N D I M**

**PËR MIRATIMIN E**

**MANUALIT TË KOMISIONIT TË ZONËS SË ADMINISTRIMIT ZGJEDHOR, PJESA E PARË,**

**PËR ZGJEDHJET PËR ORGANET E QEVERISJES VENDORE,**

**TË DATËS 21 QERSHOR 2015**

Komisioni Qendror i Zgjedhjeve, në mbledhjen e tij të datës 16.03.2015, me pjesëmarrjen e:

Lefterije LUZI- Kryetare

Denar BIBA- Zëvendëskryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtar

shqyrtoi çështjen me

**OBJEKT:** Për miratimin e Manualit të Komisionit të Zonës së Administrimit Zgjedhor, pjesa e parë, për zgjedhjet për organet e qeverisjes vendore, të datës 21 qershor 2015.

**BAZA LIGJORE:**  Neni 23, pika 1, shkronja “a”, e Ligjit nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar dhe vendimi nr.12 i KQZ-së, datë 21.01.2015 “Për miratimin e strategjisë së trajnimit të komisionerëve zgjedhorë, për zgjedhjet për organet e qeverisjes vendore, të datës 21 qershor 2015”.

KQZpasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

### V Ë R E N

Komisioni Qendror i Zgjedhjeve me vendimin nr.12, datë 21.01.2015, ka miratuar

strategjinë e trajnimit të komisionerëve zgjedhorë, për zgjedhjet për organet e

qeverisjes vendore, të datës 21 qershor 2015. Në zbatim të strategjisë së trajnimit,

është përgatitur Manualin i KZAZ-së, Pjesa e parë dhe Fletore e punës së KZAZ-së,

pjesa e parë.

Manuali i KZAZ-së (pjesa e parë), qartëson detyrat e KZAZ-së, nga momenti i konstituimit deri në përgatitjen e Vendit të Numërimit të Votave. Manuali synon t’ju vijë në ndihmë anëtarëve të KZAZ-ve për veprimtarinë e tyre në administrimin e procesit zgjedhor në ZAZ. Njohja, kuptimi dhe përvetësimi i procedurave të parashikuara në këtë manual, do të ndikojë në:

* ngritjen e nivelit profesional e administrues të anëtarëve të KZAZ-ve;
* zgjidhjen me profesionalizëm, paanshmëri, efektivitet nga ana e komisionerëve të KZAZ-ve të të gjitha problematikave të krijuara gjatë ushtrimit të detyrës;
* mirëadministrimin e procesit zgjedhor dhe zbatimin ligjor të detyrave të tyre funksionale, në përputhje me parimet dhe rregullat e vendosura në Kodin Zgjedhor të Republikës së Shqipërisë dhe në aktet nënligjore të nxjerra nga KQZ, për arritjen e standardeve.

**PËR KËTO ARSYE**

Bazuar në nenin 23, pika 1, shkronja “a”, e ligjit nr. 10019, datë 29.12.2009 “Kodi Zgjedhor i Republikës së Shqipërisë”, i ndryshuar, Komisioni Qendror i Zgjedhjeve,

**V E N D O S I:**

1. Të miratojë Manualin e Komisionit të Zonës së Administrimit Zgjedhor, pjesa e parë, për zgjedhjet për organet e qeverisjes vendore, të datës 21 qershor 2015, sipas materialit bashkëlidhur.
2. Të miratojë Fletoren e punës së KZAZ-së, pjesa e parë, sipas materialit bashkëlidhur.
3. Ky vendim hyn në fuqi menjëherë.

**Lefterije LUZI - Kryetare**

**Denar BIBA- Zëvendëskryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ - Anëtar**

**Klement ZGURI - Anëtar**

**Vera SHTJEFNI - Anëtare**